
	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,
	22.04.2015

	Nr.
	4c-6/272


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, trimisă comisiei pentru examinare pe fond, cu adresa nr. Pl.x 376 din 2 septembrie 2014.

VICEPREŞEDINTE,

LAURENȚIU NISTOR
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	22.04.2015

	Nr.
	4c-6/272


R A P O R T      
asupra propunerii legislative pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. Pl.x 376 din 2 septembrie 2014, cu dezbaterea pe fond, a propunerii legislative pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.435/18.04.2014)
· avizul negativ al Comisiei pentru industrii și servicii (nr.4c-3/263/17.09.2014)

· avizul favorabil al Comisiei juridice, de disciplină și imunități (nr.4c-11/843/09.09.2014)

· avizul negativ al Comisiei pentru mediu și echilibru ecologic (nr.4c-27/169/14.10.2014)

· punctul de vedere negativ al Guvernului (nr.2101/22.10.2014)
Propunerea legislativă a fost respinsă de Senat în şedinţa din 24 iunie 2014, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare. 

Propunerea legislativă are ca obiect de reglementare modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, cu  modificările şi completările ulterioare, în sensul exceptării lucrărilor de construcție, aflate în derulare sau care necesită intervenție urgentă și nu aduc atingere activității turistice, de la interdicția stabilită pentru perioada 15 mai – 15 septembrie, urmând ca stabilirea acestor excepții să se facă de către emitentul autorizației de construire.

Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, comisia a examinat propunerea legislativă în şedinţa din 21 aprilie 2015
La lucrările comisiei au fost prezenţi 22 deputaţi, din totalul de 22 membri ai comisiei.

La dezbaterile care au avut loc a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, doamna Sirma Caraman - secretar de stat în cadrul Ministerului Dezvoltării Regionale și Administrației Publice.
În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (6 voturi împotrivă), să se supună plenului Camerei Deputaţilor respingerea propunerii legislative pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre din următoarele considerente: propunerea legislativă a rămas fără obiect de reglementare prin intrarea în vigoare a Ordonanței de urgență a Guvernului nr.21/2014 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre prin care au fost preluate prevederile inițiativei legislative.

 În raport cu obiectul şi conţinutul reglementării, propunerea legislativă face parte din categoria legilor ordinare.
	VICEPREŞEDINTE,
	                    SECRETAR,

	LAURENȚIU NISTOR
	RADU BABUȘ


Șef serviciu, Sofia Chelaru










Consilier, Roxana Feraru

